CELEX: 42010X0513(03)
Language: mt
Date: 2010-05-13 00:00:00
Title: Ir-Regolament Nru 39 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Id-dispożizzjonijiet uniformi li jikkonċernaw l-approvazzjoni tal-vetturi fir-rigward tat-tagħmir tal-ispeedometer inkluża l-installazzjoni tiegħu

13.5.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 120/40
               
            It-testi oriġinali UN/ECE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu ċċekkjati fl-aħħar verżjoni tad-dokument tal-istatus UN/ECE TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 39 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Id-dispożizzjonijiet uniformi li jikkonċernaw l-approvazzjoni tal-vetturi fir-rigward tat-tagħmir tal-ispeedometer inkluża l-installazzjoni tiegħu
      
         Reviżjoni 1
      
      Li tinkorpora t-test validu kollu sa:
      Is-suppliment 5 għall-verżjoni oriġinali tar-Regolament – Id-data tad-dħul fis-seħħ: 7 ta’ Diċembru 2002
      WERREJ
      REGOLAMENT
      
                  1.
               
               Ambitu
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Speċifikazzjonijiet
               
            
                  6.
               
               Modifikazzjonijiet tat-tip ta’ vettura
               
            
                  7.
               
               Konformità tal-produzzjoni
               
            
                  8.
               
               Penali għal nuqqas ta’ konformità tal-produzzjoni
               
            
                  9.
               
               Ismijiet u indirizzi ta’ servizzi tekniċi responsabbli mit-twettiq ta’ testijiet ta’ approvazzjoni u tad-dipartimenti amministrattivi
               
            ANNESSI
      
                  Anness 1 –
               
               Komunikazzjoni li tikkonċerna l-approvazzjoni jew l-estensjoni jew iċ-ċaħda jew l-irtirar ta’ approvazzjoni jew il-produzzjoni mwaqqfa għal kollox ta’ tip ta’ vettura fir-rigward tat-tagħmir tal-ispeedometer inkluża l-installazzjoni tiegħu skont ir-Regolament Nru 39
               
            
                  Anness 2 –
               
               Arranġamenti tal-marki tal-approvazzjoni
               
            
                  Anness 3 –
               
               Test ta’ preċiżjoni tal-ispeedometer għall-konformità tal-produzzjoni
               
            1.   AMBITU
      Dan ir-Regolament japplika għall-approvazzjoni ta’ vetturi tal-kategoriji L, M u N (1).
      2.   DEFINIZZJONIJIET
      Għall-finijiet ta’ dan ir-Regolament:
      
                  2.1.
               
               
                  “Approvazzjoni ta’ vettura” tfisser l-approvazzjoni ta’ tip ta’ vettura fir-rigward tat-tagħmir tal-ispeedometer inkluża l-installazzjoni tiegħu.
               
            
                  2.2.
               
               
                  “Tip ta’ vettura fir-rigward tal-ispeedometer tagħha” tfisser vetturi li bejniethom ma juru ebda differenzi essenzjali, fejn dawk id-differenzi jistgħu japplikaw, b’mod partikolari, għal dawn li ġejjin:
                  
                              2.2.1.
                           
                           
                              id-deskrizzjoni tad-daqs tat-tajers magħżula mill-medda ta’ tajers normalment imwaħħla;
                           
                        
                              2.2.2.
                           
                           
                              il-proporzjon globali ta’ trażmissjoni, inkluż kull apparat għat-tnaqqis ta’ sewqan, mal-ispeedometer;
                           
                        
                              2.2.3.
                           
                           
                              it-tip ta’ speedometer kif ikkaratterizzat minn dan li ġej:
                              
                                          2.2.3.1.
                                       
                                       
                                          it-tolleranzi tal-mekkaniżmu ta’ kejl tal-ispeedometer;
                                       
                                    
                                          2.2.3.2.
                                       
                                       
                                          il-kostant tekniku tal-ispeedometer;
                                       
                                    
                                          2.2.3.3.
                                       
                                       
                                          il-medda ta’ veloċitajiet murija.
                                       
                                    
                        
            
                  2.3.
               
               
                  “Tajers imwaħħla normalment” tfisser it-tip jew tipi ta’ tajer pprovduti mill-manifattur fuq it-tip ta’ vettura kkonċernata; tajers tal-borra ma għandhomx jitqiesu bħala tajers imwaħħla normalment;
               
            
                  2.4.
               
               
                  “Pressjoni ta’ użu normali” tfisser il-pressjoni ta’ inflazzjoni kiesħa speċifikata mill-manifattur tal-vettura miżjuda b’0.2 bar;
               
            
                  2.5.
               
               
                  “Speedometer” tfisser dik il-parti tat-tagħmir tal-ispeedometer li tindika lis-sewwieq il-veloċità tal-vettura tiegħu fi kwalunkwe ħin; (2)
                  
                  
                              2.5.1.
                           
                           
                              “Tolleranzi tal-mekkaniżmu ta’ kejl tal-ispeedometer” għandha tfisser il-preċiżjoni tal-istrument tal-ispeedometer proprju, espressa bħala l-limiti massimi u minimi tal-indikazzjoni ta’ veloċità għal medda ta’ inputs ta’ veloċità;
                           
                        
                              2.5.2.
                           
                           
                              “Kostant tekniku tal-ispeedometer” għandha tfisser ir-relazzjoni bejn id-dawriet jew l-impulsi tal-input kull minuta u veloċità speċifikata murija;
                           
                        
            
                  2.6.
               
               
                  “Vettura mingħajr tagħbija” tfisser il-vettura f’kundizzjoni li taħdem, mimlija bil-karburant, sustanza għat-tkessiħ, lubrikant, għodod u stepni (jekk pprovduti bħala tagħmir standard mill-manifattur tal-vettura), li ġġorr sewwieq li jiżen 75 kg, iżda mingħajr ebda persuna takkumpanja lis-sewwieq, aċċessorji mhux obbligatorji jew tagħbija.
               
            3.   APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta’ tip ta’ vettura fir-rigward tat-tagħmir tal-ispeedometer inkluża l-installazzjoni tiegħu għandha tiġi ppreżentata mill-manifattur tal-vettura jew mir-rappreżentant debitament akkreditat tiegħu.
               
            
               
                  3.2.
               
               
                  Din għandha tkun akkumpanjata mid-dokumenti li ġejjin fi tliet kopji u bid-dettalji li ġejjin:
                  
                              3.2.1.
                           
                           
                              deskrizzjoni tat-tip ta’ vettura fir-rigward tal-punti msemmija fil-paragrafi 2.2, 2.3, 2.4 u 2.5 hawn fuq; għandu jiġi speċifikat it-tip tal-vettura.
                           
                        
            
               
                  3.3.
               
               
                  Vettura mingħajr tagħbija rappreżentattiva tat-tip ta’ vettura li trid tiġi approvata, għandha tiġi ppreżentata lis-servizz tekniku li jwettaq it-testijiet tal-approvazzjoni.
               
            
               
                  3.4.
               
               
                  L-awtorità kompetenti għandha tivverifika l-eżistenza ta’ arranġamenti sodisfaċenti biex jiġi żgurat il-kontroll effettiv tal-konformità tal-produzzjoni qabel ma tingħata l-approvazzjoni tat-tip.
               
            4.   APPROVAZZJONI
      
               
                  4.1.
               
               
                  Jekk it-tip ta’ vettura ppreżentata għall-approvazzjoni skont dan ir-Regolament tissodisfa r-rekwiżiti tar-Regolament fejn għandu x’jaqsam it-tagħmir tal-ispeedometer inkluża l-installazzjoni tiegħu, għandha tingħata l-approvazzjoni għal dak it-tip ta’ vettura.
               
            
               
                  4.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ ċifri għandhom ikunu l-ogħla mis-serje ta’ emendi inkorporati fir-Regolament fiż-żmien tal-ħruġ tal-approvazzjoni. L-istess Parti Kontraenti ma tistax tassenja l-istess numru lil tip ieħor ta’ vettura suġġetta għad-dispożizzjonijiet tal-paragrafu 6 ta’ dan ir-Regolament.
               
            
               
                  4.3.
               
               
                  Notifika ta’ approvazzjoni jew ta’ ċaħda ta’ approvazzjoni ta’ tip ta’ vettura skont dan ir-Regolament għandha tiġi kkomunikata lill-Partijiet għall-Ftehim li japplikaw dan ir-Regolament permezz ta’ formola li tikkonforma mal-mudell fl-Anness 1 ta’ dan ir-Regolament u ta’ dijagrammi, pprovduti mill-applikant għall-approvazzjoni, tal-installazzjoni f’format mhux akbar minn A4 (210 × 297 mm) jew mitwi għal dak il-format, u fuq skala approprjata.
               
            
               
                  4.4.
               
               
                  Ma’ kull vettura li tikkonforma ma’ tip ta’ vettura approvata skont dan ir-Regolament għandha titwaħħal, b’mod evidenti u f’post faċilment aċċessibbli, speċifikat fil-formola tal-approvazzjoni, marka internazzjonali ta’ approvazzjoni li tikkonsisti f’dan li ġej:
                  
                              4.4.1.
                           
                           
                              ċirku madwar l-ittra “E” segwit min-numru li jiddistingwi lill-pajjiż li ta l-approvazzjoni; (3)
                              
                           
                        
                              4.4.2.
                           
                           
                              in-numru ta’ dan ir-Regolament, flimkien mal-ittra “R”, sing u numru tal-approvazzjoni fuq il-lemin taċ-ċirku deskritt fil-paragrafu 4.4.1.
                           
                        
            
               
                  4.5.
               
               
                  Jekk il-vettura tikkonforma ma’ tip ta’ vettura approvata, skont wieħed jew aktar mir-Regolamenti annessi mal-Ftehim fil-pajjiż li ta l-approvazzjoni skont dan ir-Regolament, is-simbolu preskritt fil-paragrafu 4.4.1 ma għandux għalfejn ikun imtenni; f’każ bħal dan, in-numri u s-simboli addizzjonali tar-Regolamenti kollha li skonthom tkun ingħatat l-approvazzjoni fil-pajjiż li jkun ta l-approvazzjoni skont dan ir-Regolament għandhom jitqiegħdu f’kolonni vertikali fuq il-lemin tas-simbolu preskritt fil-paragrafu 4.4.1.
               
            
               
                  4.6.
               
               
                  Il-marka tal-approvazzjoni għandha tkun tista’ tinqara b’mod ċar u ma għandhiex tkun tista’ titħassar.
               
            
               
                  4.7.
               
               
                  Il-marka tal-approvazzjoni għandha titqiegħed qrib jew fuq il-pjanċa tad-dejta tal-vettura mwaħħla mill-manifattur.
               
            
               
                  4.8.
               
               
                  L-Anness 2 ta’ dan ir-Regolament jagħti eżempji ta’ arranġamenti ta’ marki tal-approvazzjoni.
               
            5.   SPEĊIFIKAZZJONIJIET
      
               
                  5.1.
               
               
                  L-iskrin tal-ispeedometer għandu jkun pożizzjonat fil-kamp viżiv dirett tas-sewwieq u għandu jkun jista’ jinqara b’mod ċar kemm binhar kif ukoll billejl. Il-medda ta’ veloċitajiet murija għandha tkun wiesgħa biżżejjed biex tinkludi l-veloċità massima ta’ dan it-tip ta’ vettura kif iddikjarat mill-manifattur.
               
            
               
                  5.1.1.
               
               
                  Fil-każ ta’ speedometers maħsuba għal vetturi tal-kategoriji M, N, u L3, L4 u L5, il-gradazzjoni għandha tkun 1, 2, 5 jew 10 km/h. Il-valuri numeriċi tal-veloċità għandhom ikunu indikati fuq l-iskrin kif ġej: meta l-ogħla valur fuq l-iskrin ma jkunx jaqbeż il-200 km/h, il-valuri tal-veloċità għandhom ikunu indikati f’intervalli li ma jaqbżux l-20 km/h. Meta l-valur massimu fuq l-iskrin jaqbeż il-200 km/h, imbagħad il-valuri tal-veloċità għandhom ikunu indikati f’intervalli li ma jaqbżux it-30 km/h. L-intervalli tal-valuri numeriċi tal-veloċità indikati ma hemmx bżonn ikunu uniformi.
               
            
               
                  5.1.2.
               
               
                  Fil-każ ta’ vetturi manifatturati biex jinbiegħu f’kull pajjiż fejn jintużaw unitajiet imperjali, l-ispeedometer għandu jkun ukoll immarkat f’mili fis-siegħa (mph); il-gradazzjonijiet għandhom ikunu 1, 2, 5 jew 10 mph. Il-valuri tal-veloċita għandhom ikunu indikati fuq il-kwadrant f’intervalli li ma jaqbżux l-20 mph u li jibdew minn 10 jew 20 mph. L-intervalli tal-valuri tal-veloċità indikati ma għandhomx bżonn ikunu uniformi.
               
            
               
                  5.1.3.
               
               
                  Fil-każ ta’ speedometers maħsuba għal vetturi tal-kategoriji L1 (motorini) u L2, il-qari tal-iskrin ma għandux jaqbeż it-80 km/h. Il-gradazzjoni għandha tkun 1, 2, 5 jew 10 km/h u l-valuri numeriċi mmarkati tal-veloċità indikata ma għandhomx jaqbżu l-10 km/h. L-intervalli tal-valuri numeriċi tal-veloċità indikati ma hemmx bżonn ikunu uniformi.
               
            
               
                  5.1.4.
               
               
                  Fil-każ ta’ vetturi tal-kategoriji M, N, u L3, L4 u L5 manifatturati biex jinbiegħu f’kull pajjiż fejn jintużaw unitajiet imperjali, l-ispeedometer għandu jkun ukoll immarkat f’mph (mili fis-siegħa); il-gradazzjoni għandha tkun 1, 2, 5 jew 10 mph. Il-valuri numeriċi tal-veloċita għandhom ikunu indikati fuq l-iskrin f’intervalli li ma jaqbżux l-20 mph u li jibdew minn 10 jew 20 mph. L-intervalli tal-valuri numeriċi tal-veloċità indikati ma għandhomx bżonn ikunu uniformi.
               
            
               
                  5.2.
               
               
                  Il-preċiżjoni tat-tagħmir tal-ispeedometer għandha tiġi ttestjata skont il-proċedura li ġejja:
                  
                              5.2.1.
                           
                           
                              It-tajers għandhom ikunu wieħed mit-tipi normalment imwaħħla mal-vettura kif definit fil-paragrafu 2.3. ta’ dan ir-Regolament. Għandu jitwettaq test għal kull tip ta’ speedometer maħsub biex jitwaħħal mill-manifattur.
                           
                        
                              5.2.2.
                           
                           
                              It-test għandu jitwettaq bil-vettura fil-piż tagħha mingħajr tagħbija. Jista’ jinġarr piż addizzjonali għal finijiet ta’ kejl. Il-piż tal-vettura u d-distribuzzjoni tagħha bejn il-fusijiet għandhom ikunu indikati fil-komunikazzjoni tal-approvazzjoni (ara l-Anness 1, paragrafu 6);
                           
                        
                              5.2.3.
                           
                           
                              It-temperatura ta’ referenza fl-ispeedometer għandha tkun 23 ± 5 °C;
                           
                        
                              5.2.4.
                           
                           
                              Waqt kull test il-pressjoni tat-tajers għandha tkun il-pressjoni tas-sewqan normali kif definita fil-paragrafu 2.4;
                           
                        
                              5.2.5.
                           
                           
                              Il-vettura hi ttestjata fil-veloċitajiet li ġejjin:
                              
                                          Veloċità massima skont id-disinn (Vmax) tal-vettura speċifikata mill-manifattur tal-vettura (km/h)
                                       
                                       
                                          Veloċità tat-test (V1)
                                          (km/h)
                                       
                                    
                                          Vmax ≤ 45
                                       
                                       
                                          80 % tal-Vmax
                                          
                                       
                                    
                                          45 < Vmax ≤ 100
                                       
                                       
                                          40 km/h u 80 % Vmax
                                          
                                          (jekk il-veloċità li tirriżulta tkun ≥ 55 km/h)
                                       
                                    
                                          100 < Vmax ≤ 150
                                       
                                       
                                          40 km/h, 80 km/h u 80 % Vmax
                                          
                                          (jekk il-veloċità li tirriżulta tkun ≥ 100 km/h)
                                       
                                    
                                          150 < Vmax
                                          
                                       
                                       
                                          40 km/h, 80 km/h u 120 km/h
                                       
                                    
                        
                              5.2.6.
                           
                           
                              l-istrumentazzjoni tat-test użata għall-kejl tal-veloċità reali tal-vettura għandha tkun preċiża sa ± 0,5 fil-mija;
                              
                                          5.2.6.1.
                                       
                                       
                                          il-wiċċ ta’ korsa tat-test meta tintuża għandu jkun ċatt u niexef, u jipprovdi adeżjoni suffiċjenti;
                                       
                                    
                                          5.2.6.2.
                                       
                                       
                                          jekk jintuża dinamometru bir-romblu għat-test, id-dijametru tar-romblu għandu jkun mill-inqas 0,4 m;
                                       
                                    
                        
            
               
                  5.3.
               
               
                  Il-veloċità indikata ma għandhiex tkun inqas mill-veloċità reali tal-vettura. Bil-veloċitajiet tat-test speċifikati fil-paragrafu 5.2.5 hawn fuq, għandu jkun hemm ir-relazzjoni li ġejja bejn il-veloċità murija (V1) u l-veloċità reali (V2).
                  0 ≤ (V1 – V2) ≤ 0,1 V2 + 4 km/h
               
            6.   MODIFIKAZZJONIJIET TAT-TIP TA’ VETTURA
      
               
                  6.1.
               
               
                  Kull modifikazzjoni tat-tip ta’ vettura għandha tiġi kkomunikata lid-dipartiment amministrattiv li jkun approva t-tip ta’ vettura. Id-dipariment imbagħad jista’ jew:
                  
                              6.1.1.
                           
                           
                              iqis li l-modifikazzjonijiet li saru mhux probabbli li se jkollhom effett avvers apprezzabbli u li jkun xi jkun il-każ, il-vettura xorta għadha tissodisfa r-rekwiżiti; jew
                           
                        
                              6.1.2.
                           
                           
                              jitlob lis-servizz tekniku responsabbli mit-twettiq tat-testijiet biex jagħmel rapport ieħor dwar it-test.
                           
                        
            
               
                  6.2.
               
               
                  L-avviż ta’ konferma jew ċaħda tal-approvazzjoni, flimkien mad-dettalji tal-modifikazzjonijiet, għandu jiġi kkomunikat permezz tal-proċedura speċifikata fil-paragrafu 4.3 ta’ hawn fuq lill-Partijiet għall-Ftehim li japplikaw dan ir-Regolament.
               
            7.   KONFORMITÀ TAL-PRODUZZJONI
      
               
                  7.1.
               
               
                  Il-proċeduri tal-konformità tal-produzzjoni għandhom jikkonformaw ma’ dawk stabbiliti fil-Ftehim, l-Appendiċi 2 (E/ECE/324-E/ECE/TRANS/505/Rev.2), bir-rekwiżiti li ġejjin:
               
            
               
                  7.2.
               
               
                  Kull vettura approvata skont dan ir-Regolament għandha tkun manifatturata b’tali mod li tikkonforma mat-tip approvat billi tissodisfa r-rekwiżiti tal-parti(jiet) rilevanti ta’ dan ir-Regolament.
               
            
               
                  7.3.
               
               
                  Għal kull tip ta’ vettura jsiru kontrolli suffiċjenti fir-rigward tat-tagħmir tal-ispeedometer u l-installazzjoni tiegħu; b’mod partikolari, għal kull tip ta’ vettura għandu jitwettaq mill-inqas it-test preskritt fl-Anness 3 ta’ dan ir-Regolament.
               
            
               
                  7.4.
               
               
                  L-awtorità li tat l-approvazzjoni tat-tip, tista’ fi kwalunkwe ħin tivverifika l-metodi ta’ kontroll tal-konformità applikati f’kull faċilità ta’ produzzjoni. Il-frekwenza normali ta’ dawn il-verifiki għandha tkun ta’ darba kull sentejn.
               
            
               
                  7.5.
               
               
                  Fejn jinstabu riżultati mhux sodisfaċenti matul il-verifiki u l-kontrolli skont il-paragrafu 7.4 hawn fuq, l-awtorità kompetenti għandha tiżgura li jittieħdu l-passi kollha meħtieġa biex terġa’ tinkiseb il-konformità tal-produzzjoni malajr kemm jista’ jkun.
               
            8.   PENALI GĦAL NUQQAS TA’ KONFORMITÀ TAL-PRODUZZJONI
      
               
                  8.1.
               
               
                  L-approvazzjoni mogħtija fir-rigward ta’ tip ta’ vettura skont dan ir-Regolament tista’ tiġi rtirata jekk ir-rekwiżit stabbilit fil-paragrafu 7.1 hawn fuq ma jiġix sodisfatt jew jekk il-vetturi jkunu naqsu milli jgħaddu mill-kontrolli preskritti fil-paragrafu 7 hawn fuq.
               
            
               
                  8.2.
               
               
                  Jekk Parti għall-Ftehim li tapplika dan ir-Regolament tirtira approvazzjoni li tkun tat qabel, din għandha minnufih tgħarraf b’dan lill-Partijiet Kontraenti l-oħra li japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness 1 ta’ dan ir-Regolament.
               
            9.   ISMIJIET U INDIRIZZI TA’ SERVIZZI TEKNIĊI RESPONSABBLI MIT-TWETTIQ TA’ TESTIJIET TA’ APPROVAZZJONI
      Il-Partijiet għall-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet tal-approvazzjoni u tad-dipartimenti amministrattivi li taw l-approvazzjoni u li lilhom għandhom jintbagħtu l-formoli li jiċċertifikaw l-approvazzjoni jew l-estensjoni jew iċ-ċaħda jew l-irtirar ta’ approvazzjoni, maħruġa f’pajjiżi oħra.
      
         (1)  Kif definit fl-Anness 7 tar-Riżoluzzjoni Konsolidata dwar il-Kostruzzjoni tal-Vetturi (R.E.3) (dokument TRANS/WP.29/78/Rev.1/Amend.2).
      
         (2)  Dan ma jinkludix il-parti ta’ takografu li tindika l-veloċità jekk din tikkonforma mal-ispeċifikazzjonijiet tal-approvazzjoni tat-tip li ma jippermettux differenza assoluta bejn il-veloċità reali u dik indikata li hi ogħla mill-valuri li jirriżultaw mir-rekwiżiti fil-paragrafu 5.3 hawn taħt.
      
         (3)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vakanti), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vakanti), 31 għall-Bosnja-Ħerzegovina, 32 għal-Latvja, 33 (vakanti), 34 għall-Bulgarija, 35 (vakanti), 36 għal-Litwanja, 37 għat-Turkija, 38 (vakanti), 39 għall-Azerbajġan, 40 għal Dik li kienet ir-Repubblika Jugoslava tal-Maċedonja, 41 (vakanti), 42 għall-Komunità Ewropea (L-approvazzjonijiet jingħataw mill-Istati Membri tagħha bl-użu tas-simbolu ECE rispettiv tagħhom), 43 għall-Ġappun, 44 (vakanti), 45 għall-Awstralja, 46 għall-Ukraina, 47 għall-Afrika t’Isfel u 48 għan-New Zealand. In-numri sussegwenti għandhom jingħataw lil pajjiżi oħra fl-ordni kronoloġika li fiha jirratifikaw jew jiffirmaw il-Ftehim li Jikkonċerna l-Adozzjoni ta’ Preskrizzjonijiet Tekniċi Uniformi għall-Vetturi bir-Roti, għat-Tagħmir u għall-Partijiet li jistgħu Jitwaħħlu u/jew Jintużaw fuq il-Vetturi bir-Roti u l-Kundizzjonijiet għall-Għarfien Reċiproku tal-Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri mogħtija b’dan il-mod għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         ANNESS 1
         
            KOMUNIKAZZJONI
         
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            Isem l-amministrazzjoni …
            li tikkonċerna (2):
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI MIĊĦUDA
            APPROVAZZJONI RTIRATA
            PRODUZZJONI LI TWAQQFET GĦAL KOLLOX
            ta’ tip ta’ vettura fir-rigward tat-tagħmir tal-ispeedometer inkluża l-installazzjoni tiegħu skont ir-Regolament Nru 39.
            Nru tal-Approvazzjoni …
            Nru tal-Estensjoni …
            1. Isem jew marka kummerċjali tal-vettura: …
            2. Tip tal-vettura: …
            3. Isem u indirizz tal-manifattur:
            4. Jekk applikabbli, l-isem u l-indirizz tar-rappreżentant tal-manifattur:
            5. Deskrizzjoni tat-tagħmir tal-ispeedometer: …
            5.1. Dettalji ta’ tajers normalment imwaħħla: …
            5.2. Dettalji ta’ tajers imwaħħla matul it-test: …
            5.3. Proporzjon tat-tagħmir tal-ispeedometer: …
            6. Massa tal-vettura kif ittestjata u d-distribuzzjoni tagħha bejn il-fusijiet:
            7. Varjanti: …
            8. Vettura ppreżentata għall-approvazzjoni fi: …
            9. Servizz tekniku responsabbli mit-twettiq tat-testijiet tal-approvazzjoni: …
            10. Data tar-rapport maħruġ minn dak is-servizz: …
            11. Numru tar-rapport maħruġ minn dak is-servizz: …
            12. Approvazzjoni mogħtija/miċħuda/estiża/irtirata (2)
         
         
            
         Test ta 'immaġni
         
            13. Pożizzjoni tal-marka tal-approvazzjoni fuq il-vettura: …
            14. Post: …
            15. Data: …
            16. Firma: …
            (1) Numru li jiddistingwi l-pajjiż li ta/estenda/ċaħad/irtira l-approvazzjoni (ara d-dispożizzjonijiet għall-approvazzjoni fir-Regolament).
            (2) Aqta’ fejn ma japplikax.
         
      
      
         ANNESS 2
         
            ARRANĠAMENTI TAL-MARKI TAL-APPROVAZZJONI
         
         MUDELL A
         (ara l-paragrafu 4.4 ta’ dan ir-Regolament)
         
            
         MUDELL B
         (ara l-paragrafu 4.5 ta’ dan ir-Regolament)
         
            
         
            (1)  It-tieni numru jingħata biss bħala eżempju
      
      
         ANNESS 3
         
            TEST TA’ PREĊIŻJONI TAL-ISPEEDOMETER GĦALL-KONFORMITÀ TAL-PRODUZZJONI
         
         1.   KUNDIZZJONIJIET TAT-TEST
         Il-kundizzjonijiet tat-test għandhom ikunu kif stipulati fil-paragrafi 5.2.1 sa 5.2.6 ta’ dan ir-Regolament.
         2.   REKWIŻITI
         Il-produzzjoni għandha titqies li tikkonforma ma’ dan ir-Regolament jekk ir-relazzjoni li ġejja bejn il-veloċità indikata fuq l-iskrin tal-ispeedometer (V1) u l-veloċità effettiva (V2) tkun osservata:
         
                      
                  
                  
                     Fil-każ ta’ vetturi tal-kategoriji M u N:
                     0 ≤ (V1 – V2) ≤ 0,1 V2 + 6 km/h;
                  
               
                      
                  
                  
                     Fil-każ ta’ vetturi tal-kategoriji L3, L4 u L5:
                     0 ≤ (V1 – V2) ≤ 0,1 V2 + 8 km/h;
                  
               
                      
                  
                  
                     Fil-każ ta’ vetturi tal-kategoriji L1 u L2:
                     0 ≤ (V1 – V2) ≤ 0,1 V2 + 4 km/h.